पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में सरकारी एंबुलेंस के मुकाबले प्राइवेट एंबुलेंस ब्रिगेड तीन गुना ज्यादा है। काफी मामले ऐसे भी सामने हैं जिसमें एंबुलेंस चालकों ने कोरोना रोगियों से मनमाना अत्यधिक चार्ज लिया है। इन मामलों पर नेशनल हेल्थ मिशन ने कड़ा संज्ञान लेकर फिक्स किराया संबंंधित दिशा-निर्देश जारी किए हैं।
अब एंबुलेंस चालक बेसिक लाइफ सपोर्ट एंबुलेंस के 7 व एडवांस लाइफ सपोर्ट एंबुलेंस के 15 रुपये प्रति किलोमीटर से ज्यादा किराया रोगी से नहीं लेंंंंगे। इसके बावजूद ज्यादा चार्ज लेने की शिकायत पर कड़ी कार्यवाही होगी। इसमें एंबुलेंस का रजिस्ट्रेशन व चालक का लाइसेंस रद्द होगा। इसके अलावा कम से कम 50 हजार रुपये जुर्माना भी लगाया जा सकता है।
वहीं नेशनल हेल्थ मिशन के निर्देशों पर ऑल हरियाणा एंबुलेंस वेलफेयर एसोसिएशन ने एतराज जताया है। रेट रिवाइज नहीं करने पर एंबुलेंस सर्विस बंद करने की चेतावनी दी है। हिसार में करीब 100 प्राइवेट एंबुलेंस हैं। इनमें नॉन एएलएस व बीएलएस एंबुलेंस चल रही हैं।
चालक का वेतन और खर्चे अलग, कैसे होगी पूर्ति: गोयल
लाखों की एंबुलेंस हैं। 7 व 15 रुपये प्रति किलोमीटर किराया बहुत कम है। एडवांस लाइफ सपोर्ट का 30 रुपये व बेसिक लाइफ सपोर्ट का 18 से 20 रुपये प्रति किलोमीटर किराया होना चाहिए। गाड़ी की मैंटेनेंस व तेल के खर्चे बहुत ज्यादा हैं, हर गाड़ी पर 2 चालक कार्यरत हैं जिनका वेतन कम से कम 15-15 हजार रुपये हैं। एंबुलेंस में कोरोना रोगी को 10 से 15 अस्पताल लेकर घूमते हैं, तब जाकर बेड नसीब हो उसकी कोई गारंटी नहीं है। वहीं ड्राइवर व सहयोगी को पीपीई किट, ग्लव्ज भी देने पड़ते हैं जोकि महंगे दाम पर मिल रहे हैं। एंबुलेंस चालक रिस्क लेकर मरीजों को ट्रांसपोर्ट सेवा दे रहे हैं मगर हमारा सहयोग करने की बजाए नेशनल हेल्थ मिशन सर्विस बंद करने पर मजबूर कर रहा है।'' गिरिराज गोयल, प्रधान, ऑल हरियाणा एंबुलेंस वेलफेयर एसो.।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn